Jeg, Claudius (TV-serie)

Jeg, Claudius (originaltittel: I, Claudius) er et britisk politisk periodedrama på 12 episoder som ble vist på BBC i 1976. TV-serien handler om livet til de fire første romerske keiserne – Augustus, Tiberius, Caligula og Claudius – og deres familier. Handlingen fortelles fra Claudius’ perspektiv. Han har også fortellerstemmen. Serien ble skapt av  og er basert på Robert Graves’ roman Jeg, Claudius fra 1934. Rollen som Claudius spilles av Derek Jacobi, mens andre sentrale roller spilles av Siân Phillips, George Baker, Brian Blessed, John Hurt, Patrick Stewart, ,  og .

Serien anses å være blant de beste historiske tv-dramaer som er produsert. Skuespillerprestasjonene har blitt særlig fremhevet. Den oppnådde uventet høye seertall.

Jeg, Claudius var en forholdsvis billig produksjon og ble i sin helhet innspilt i studio. Selv om den er basert på en fiktiv biografi anses den å være troverdig i sin skildring av de historiske forholdene.

Serien ble sendt på NRK i 1977«Klart for Claudius-serien», VG 15. september 1977, s. 37 og på TVNorge i 1993 og i 1996.

Handling
I kjernen av Romerriket rundt år null utspiller det seg en familiekonflikt uten sidestykke i verdenshistorien. Man sloss om den romerske trone i en av historiens blodigste perioder. 

Hovedfokuset ligger på Claudius og slektens kamp til tronen. Helt fra den mektige Augustus tid, til Tiberius og den sinnssyke Caligula, som så ble etterfulgt av Claudius. 

Historien strekker seg fra år 24 f.Kr. til år 54 e.Kr og skildres av en døende Claudius som i all hemmelighet sitter å arbeider med sine memoarer. 

Om serien
Serien besto originalt av 12 episoder; der 11 var på 50 minutter og en på ca 100 minutter. Den mest vanlige versjonen er på 13 episoder, der den lengste er delt i to. 

Utmerkelser
Derek Jacobi og Siân Phillips vant hver sin BAFTA for sin medvirkning i serien. Phillips ble i tillegg tildelt prisen for best performance av Royal Television Society. Tim Harvey ble tildelt både en BAFTA og en Emmy for beste produksjondesign.

Serien ble tildelt prisen for beste utenlandske serie av spanske TP de Oro. Den ble i tillegg nominert til en BAFTA i kategorien beste dramaserie.

I 2000 kåret British Film Institute den på plass nummer 12 over landets 100 beste tv-produksjoner på 1900-tallet. Listen ble sammenfattet i 2000 og var basert på uttalelser fra 1600 tv-anmeldere, manusforfattere og programskapere.

 Episodeoversikt 
Engelsk originaltitler, med norske episodetitler i parentes (gitt av NRK i 1977).
 A Touch of Murder (Et uventet dødsfall)  
 Family Affairs (Familiesaker)  
 Waiting in the Wings (Ventetid)
 What Shall We Do About Claudius? (Hva skal vi gjøre med Claudius?)
 Poison Is Queen (Gift)
 Some Justice (Hevn)
 Queen of Heaven (Sannheten)
 Reign of Terror (Skrekkregime)
 Zeus, by Jove! (Like stor som gudene) 
 Hail Who? (En ny keiser)
 Fool's Luck (Renkespill)
 A God in Colchester (Keiserens sorg)
 Old King Log (Mot slutten)

Roller
 Derek Jacobi – Claudius
 Brian Blessed – Augustus
 George Baker – Tiberius
 John Hurt – Caligula
 Siân Phillips – Livia
 Margaret Tyzack – Antonia (mor til Claudius)
 Ian Ogilvy – Drusus (far til Claudius)
 Frances White – Julia den eldre (datter av Augustus)
 John Paul – Markus Agrippa (hærfører)
 Christopher Guard – Marcellus (nevø av Augustus)
 Kevin McNally – Castor (sønn av Tiberius)
 Patricia Quinn – Livilla (søster til Claudius)
 David Robb – Germanicus (bror til Claudius)
 Fiona Walker – Agrippina (mot til Caligula)
 John Castle – Postumus (adoptivsønn av Augustus)
 James Faulkner – Herodes Agrippa
 Patrick Stewart – Sejanus (leder av Pretorianergarden)
 Stratford Johns – Piso Irene Hamilton – Plancina
 John Rhys-Davies – Macro
 Beth Morris – Drusilla
 Sam Dastor – Cassius
 Shiela White – Messalina (Claudius tredje kone)
 Bernard Hepton – Pallas
 John Cater – Narcissus
 Barbara Young – Agrippinilla
 Christopher Biggins – Nero
 Simon MacCorkindale - Lucius Caesar (barnebarn til Augustus)
Sheila Ruskin - Vipsania
Angela Morant - Octavia
Graham Seed - Britannicus
Jo Rowbottom - Calpurnia
Sam Dastor - Cassius
Kevin Stoney - Thrasyllus
Freda Dowie - Caesonia & Sibyl
Irene Hamilton - PlancinaDarien Angadi - Plautius
Peter Bowles - Caractacus
Norman Eshley - Marcus
John Bennett - Xenophon
Patsy Byrne - Martina
Douglas Melbourne - Gemellus
Karin Foley - Helen
Earl Rhodes - Gaius
Richard Hunter - Drusus Caesar
Russell Lewis  - Lucius som ung
Robert Morgan - Caligula som ung
Cheryl Johnson - Claudia Octavia
Isabel Dean - Lollia Paulina
Liane Aukin - Aelia
Moira Redmond - Domitia
Bernard Hill - Gratus

 Fotnoter 

Referanser

 Eksterne lenker 

Kategori:Britiske dramaserier
Kategori:Britiske miniserier
Kategori:Britiske TV-produksjoner fra 1970-årene
Kategori:Antikkens Roma
Kategori:Britiske historieserier
Kategori:TV-produksjoner på BBC
Kategori:TV-produksjoner lagt til antikkens Roma
Kategori:TV-produksjoner satt til 000-tallet